钦定古今图书集成/明伦汇编/人事典/第104卷 > 《入西塞示南府同僚》前人
## 钦定古今图书集成/明伦汇编/人事典/第104卷 > 《入西塞示南府同僚》前人

露清晓风冷，天曙江晃爽。薄云岩际出，初月波中上。
黯黯连嶂阴，骚骚急沫响。回楂急碍浪，群飞争戏广。
伊余本羁客，重暌复心赏。望乡虽一路，怀归成二想在昔爱名山，自知懽独往。情游乃落魄，得性随怡养。
年事以蹉跎，生平任浩荡。方还让夷路，谁知羡鱼网。